《和友人闻报生孙》
明代·卢龙云

天畔祥光炫晓霞，旅中新咏庆年华。蓝田秀出阶前玉，彩笔欣增梦里花。

此日桑蓬初应瑞，他乡萍梗总为家。开颜会见飞腾翼，万里扶摇自海涯。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。